Държавен вестник, бр. 10, 2021 г., стр. 63

БРОЙ  10	
Д Ъ Р Ж А В Е Н  В Е С Т Н И К 	
СТР.  63  
на всички етапи. Ако това не е възможно, 
участниците трябва да бъдат информирани за 
това обстоятелство от ЦКС, както и да бъде 
запазена информация за играта.
Чл. 29. (1) Централната компютърна сис­
тема предоставя възможност на участника да 
завърши всяка незавършена игра.
(2) Играта се счита за незавършена в след­
ните случаи:
1. загуба на връзка, с изключение на слу­
чаите на провеждане на игра по чл. 60 и 62 
от ЗХ; 
2. рестартиране на системата;
3. деактивиране на игрите;
4. рестартиране на системата на участника 
и повторен опит за достъп на участника до 
системата;
5. изключване на участника по причини, 
независещи от него.
(3) След отстраняване на причините за 
незавършване на играта по ал. 2 ЦКС показва 
незавършените игри на участника. Случай, 
при който бъде преустановено участието на 
играч в игра с повече от един участник или 
турнирна игра поради причини, които не се 
дължат на ЦКС, не се счита като незавършена 
игра за въпросния участник.
(4) Централната компютърна система оси­
гурява отчитане на всички незавършени игри 
и предоставяне на информация на участника 
за статуса на тези игри и състоянието на 
залозите му.
(5) Залози, които са блокирани в незавър­
шени игри, които могат да бъдат завършени, 
се съхраняват в отделна системна сметка 
до приключване на играта. Незавършените 
игри трябва да бъдат показвани поотделно в 
игралната сметка на участника.
(6) Организаторът предвижда в правилата, 
утвърдени съгласно чл. 17, ал. 1, т. 4 от ЗХ, реда 
и начина за приключване на незавършените 
игри, както и условията за възстановяване 
на направения от участник залог в случа­
ите на незавършена игра. Срокът, в който 
организаторът трябва да вземе решение по 
отношение на незавършените игри, не може 
да бъде по-дълъг от 30 дни.
(7) Ако ЦКС не може да осигури завърш­
ването на незавършена игра, тя изчислява 
всички суми, които са дължими на участника.
Чл. 30. (1) Централната компютърна сис­
тема съдържа и процедура за обработване 
на грешки.
(2) Централната компютърна система за­
писва всички системни грешки, включително 
тяхната причина и разрешаване.
(3) Системна грешка по ал. 2 е всяка на­
стъпила промяна в системата вследствие на 
фактори, изключващи човешка намеса, нару­
шаващи нейната цялост и функционалност.
(4) Централната компютърна система гене­
рира доклад въз основа на данните, събрани 
по ал. 2.
Чл. 31. (1) Действията на участника по 
време на клиентската сесия се записват в ре­
гистър като информация за клиентската сесия.
(2) Централната компютърна система на 
организатора трябва да съхранява информа­
ция и да дава възможност за генериране на 
извадка от базата данни за клиентската сесия, 
участника и игрите съгласно изискванията на 
наредбата по чл. 17, ал. 3, т. 6 от ЗХ. 
(3) Централната компютърна система съх­
ранява следната информация за клиентската 
сесия:
1. идентификационен номер на клиента;
2. начална и крайна дата и час на сесията;
3. IP адресите или номерата на електронните 
съобщителни средства, от които участникът 
е осъществил достъп за сесията;
4. обща сума, която е била заложена по 
време на сесията;
5. обща заложена сума, по която са акуму­
лирани печалби по време на сесията;
6. обща сума, която е била депозирана 
в игралната сметка по време на сесията (с 
отбелязване на времето);
7. обща сума, която е била изтеглена от 
игралната сметка по време на сесията (с от­
белязване на времето);
8. начална и крайна дата и час на играл­
ните сесии на участника;
9. причина за края на сесията;
10. информация за играта по време на 
сесията.
(4) Централната компютърна система съх­
ранява следната информация за участника:
1. информация за определяне самоличност- 
та на участника;
2. информация за салдото и движението 
на игралната сметка;
3. деактивирани игрални сметки и причи­
ната за тяхното деактивиране.
(5) Централната компютърна система съх­
ранява следната информация за всяка игрална 
сесия на участника:
1. идентификационни данни на участника;
2. идентификация на играта и нейния 
вариант;
3. начален час на започване на играта;
4. салдо към момента на започване на 
играта;
5. залог (с отбелязване на времето, когато 
е направен);
6. статус на играта (текуща, приключена, 
неприключена и др.);
7. изход от играта (с отбелязване на времето);
8. печалба от джакпота (ако е приложимо);
9. време на приключване на играта;
10. печалби;